פרויקט פינוי בינוי: כמה עולה דירה בבניין בן 26 קומות במרכז העיר?
פרויקט המגורים החדש של אפריקה ישראל שצפוי להבנות בשלוש השנים הקרובות יכלול ארבע בניינים בני 26 קומות. אם הבניינים הישנים שכללו שלוש קומות הכילו 116 יחידות דיור, הפרויקט החדש צפוי לכלול 388 יחידות דיור.
התב"א הקיימת באזור מאופיינת בבניינים בני 3-8 קומות וקשה לדמיין את המגדלים הענקיים שעומדים לצמוח, ולהיתמר מעל הנוף הקיים פי חמש.
תושבי הבניינים שיהרסו יקבלו דירות בקומות אחת עד עשר, והקומות שמעל כבר נמכרות במחירים גבוהים, כשהפרויקט צפוי להסתיים בעוד שלוש שנים.
אז כמה תעלה דירה באחד מהביניים בני 26 הקומות?
במשרד המכירות אפריקה ישראל מבטיחים לנו שרוב הדירות בפרויקט מגדלי סביון סיטי ברח' הרב קוק –אנדריוס כבר נמכרו, נשארו הדירות בקומות הגבוהות ביותר.
מחירה של דירת ארבעה חדרים במגדלים עומד על 2,250,000 שקלים. על עוד חדר תדרשו לשלם, 2,700,000 שקלים.
פרויקט התחדשות עירונית (פינוי בינוי) מגדלי סביון סיטי (לשעבר מתחם אנדריוס) ממוקם במרכזה של העיר נתניה בין הרחובות אנדריוס, הרב קוק ובורוכוב. המתחם נהנה מקרבה, הן לליבה השוקק של מרכז העיר נתניה, והן לחוף ימה. מדובר באחד הפרויקטים המשמעותיים בתחום ההתחדשות העירונית בעיר נתניה שמגיע לשלב המימוש והביצוע.
הפרויקט יכלול 4 בנייני מגורים וסה"כ 388 יח"ד. כאשר בשלב א' יבנו 2 בניינים בני 26 קומות ובשלב ב' יבנו שני בניינים בני 23 ו-24 קומות. חברת אפריקה ישראל מגורים אף החלה בשיווק הדירות החדשות שייבנו בפרויקט.
במהלך השנים האחרונות הפכה נתניה לאחת מהערים האטרקטיביות ביותר בישראל. עיר שהפכה למוקד משיכה למבקשים לגור קרוב לרצועת החוף מהיפות בישראל, עיר תוססת, תיירותית, צבעונית ורב גונית. וכחלק מכך, פועלת העירייה להחיות מחדש את השכונות הוותיקות, תוך יצירת סביבת חיים אורבנית חדשה לרווחת הפרט, והקהילה.